પોલીસે રૂમની તલાશી લેતાં રૂમના ખાનામાંથી દેશી બનાવટની રિવોલ્વર અને લોડ કરેલા ત્રણ કારતૂસ મળી આવ્યાં હતાં. પોલીસે સાત મોબાઈલ ફોન, બે ફોરચ્યુનર અને એક સ્કોર્પિયો કાર કબજે કરી હતી. પ્રતાપ ધાધલ સામે હથિયારધારા અંગે પણ કેસ નોંધાયો છે. પ્રતાપ ધાધલને કોર્ટમાં રજૂ કરાતાં જેલહવાલે કરાયો છે. જ્યારે, અન્ય ચાર યુવકને પોલીસે સવારે જ જામીન મુક્ત કર્યા હતા. વગદાર યુવકો માટે પોલીસ અધિકારી અને નેતાઓના ફોન આવ્યાં હતાં. કદાચિત, આવા કારણોસર જ પ્રતાપ બે દિવસથી હથિયાર સાથે અમદાવાદ શા માટે આવ્યો હતો તે પોલીસ જાણી શકી નથી. જો કે, પોલીસનું કહેવું છે કે, મિત્રએ પાંચ વર્ષ પહેલાં આપેલું હથિયાર પ્રતાપ શોખથી પોતાની પાસે રાખતો હતો! કુશલની કારમાંથી પણ પોલીસને લાઈસન્સવા‌ળી પિસ્ટલ મળી હતી. જે તેનું નિવેદન નોંધીને પરત આપી દેવાઈ હતી.